CELEX: 62015CN0448
Language: sl
Date: 2015-08-19 00:00:00
Title: Zadeva C-448/15: Predlog za sprejetje predhodne odločbe, ki ga je vložilo Hof van beroep te Brussel (Belgija) 19. avgusta 2015 – État belge/Comm. V.A. Wereldhave Belgium in drugi

3.11.2015   
            
            
               SL
            
            
               Uradni list Evropske unije
            
            
               C 363/23
            
         Predlog za sprejetje predhodne odločbe, ki ga je vložilo Hof van beroep te Brussel (Belgija) 19. avgusta 2015 – État belge/Comm. V.A. Wereldhave Belgium in drugi
   (Zadeva C-448/15)
   (2015/C 363/29)
   Jezik postopka: nizozemščina
   
      Predložitveno sodišče
   
   Hof van beroep te Brussel
   
      Stranke v postopku v glavni stvari
   
   
      Tožeča stranka: État belge
   
      Tožene stranke: Comm. V.A. Wereldhave Belgium, NV Wereldhave International, NV Wereldhave
   
      Vprašanji za predhodno odločanje
   
   
               1.
            
            
               Ali je treba Direktivo Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic razlagati tako, da nasprotuje nacionalnemu predpisu, ki ohranja belgijski pri viru odtegnjen davek na dobiček od naložb na dividende, ki jih belgijska odvisna družba izplača matični družbi s sedežem na Nizozemskem, ki izpolnjuje zahteve minimalnega deleža in ohranitve tega deleža, zaradi tega, ker gre za kolektivni naložbeni podjem, ki mora svoj dobiček v celoti izplačati svojim delničarjem, in lahko pod tem pogojem v okviru davka od dobička pravnih oseb izkoristi ničelno stopnjo?
            
         
               2.
            
            
               Če je odgovor na prvo vprašanje nikalen: Ali je treba člen 49 (prejšnji člen 43) in člen 63 (prejšnji člen 56) Pogodbe o delovanju Evropske unije (v veljavni različici od spremembe in preštevilčenja z Lizbonsko pogodbo) razlagati tako, da ti določbi nasprotujeta nacionalnemu predpisu, ki ohranja belgijski pri viru odtegnjeni davek na dobiček od naložb na dividende, ki jih belgijska odvisna družba izplača matični družbi s sedežem na Nizozemskem, ki izpolnjuje pogoje minimalnega deleža in ohranitve tega deleža, zaradi tega, ker gre za kolektivni naložbeni podjem, ki mora svoj dobiček v celoti izplačati svojim delničarjem, in lahko pod tem pogojem v okviru davka od dobička pravnih oseb izkoristi ničelno stopnjo?